LT
L 310/12
Europos Sąjungos oficialusis leidinys
2022 12 1
SPRENDIMAI TARYBOS SPRENDIMAS (ES) 2022/2341 2022 m. lapkričio 21 d. kuriuo iš dalies keičiamas Sprendimas (ES) 2021/1345, kiek tai susiję su leidimu pradėti derybas su Kolumbija ir Meksika siekiant sudaryti prekybos ekologiškais produktais susitarimus
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 3 ir 4 dalimis,
atsižvelgdama į Europos Komisijos rekomendaciją,
kadangi:
(1)
Europos Parlamento ir Tarybos reglamentu (ES) 2018/848 (1) nustatyta galimybė leisti į Sąjungos rinką tiekti ekologiškus produktus iš trečiųjų šalių, kurios pagal prekybos susitarimą yra pripažintos įsidiegusiomis gamybos sistemą, kuria siekiama tų pačių tikslų ir laikomasi tų pačių principų, taikant taisykles, kuriomis suteikiamos tokio paties lygio kaip ir Sąjungoje numatytos atitikties garantijos;
(2)
Tarybos sprendimu (ES) 2021/1345 (2) Taryba suteikė Komisijai įgaliojimusi pradėti derybas dėl susitarimų dėl prekybos ekologiškais produktais tarp Sąjungos ir Argentinos, Australijos, Indijos, Izraelio, Japonijos, Jungtinių Valstijų, Kanados, Kosta Rikos, Naujosios Zelandijos, Pietų Korėjos bei Tuniso;
(3)
Komisija pradėjo derybas su Kolumbija ir Meksika pagal 2014 m. birželio 16 d.
Tarybos sprendimą (3).
Tame sprendime buvo nustatytas derybų trukmės apribojimas, tačiau derybos iki nustatyto termino nebuvo baigtos;
(4)
todėl turėtų būti pradėtos derybos siekiant sudaryti susitarimus dėl prekybos ekologiškais produktais su Kolumbija ir Meksika.
Tos derybos turėtų būti vykdomos laikantis Sprendimo (ES) 2021/1345 papildyme išdėstytų derybų nurodymų;
(5)
todėl tikslinga iš dalies pakeisti Sprendimą (ES) 2021/1345, kad į jo taikymo sritį būtų įtraukta Kolumbija ir Meksika;
(6)
Sprendimo (ES) 2021/1345 papildyme išdėstyti derybų nurodymai turėtų būti iš dalies pakeisti siekiant į juos įtraukti nuorodas į Kolumbiją ir Meksiką;
(7)
todėl Sprendimas (ES) 2021/1345 turėtų būti atitinkamai iš dalies pakeistas,
(1) 2018 m. gegužės 30 d. Europos Parlamento ir Tarybos reglamentas (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas (EB) Nr. 834/2007 (OL L 150, 2018 6 14, p. 1).
(2) 2021 m. birželio 28 d.
Tarybos sprendimas (ES) 2021/1345, kuriuo suteikiami įgaliojimai pradėti derybas su Argentina, Australija, Indija, Izraeliu, Japonija, Jungtinėmis Valstijomis, Kanada, Pietų Korėja, Kosta Rika, Naująja Zelandija bei Tunisu siekiant sudaryti prekybos ekologiškais produktais susitarimus (OL L 306, 2021 8 31, p. 2).
(3) 2014 m. birželio 16 d.
Tarybos sprendimas, kuriuo suteikiami įgaliojimai pradėti derybas dėl Europos Sąjungos ir trečiųjų valstybių susitarimų dėl prekybos ekologiškais produktais (žr. dokumentą ST 10474/14, http://register.consilium.europa.eu).